Eve (laulaja)

Eve, syntymänimeltään Eve Jihan Jeffers, (s. 10. marraskuuta 1978 Philadelphia, Pennsylvania) on yhdysvaltalainen raplaulaja ja näyttelijä. Eve otti käyttöönsä nimen "Gangsta" lukiossa, jossa kuului EDGP-nimiseen yhtyeeseen. == Ura == === Musiikkiura === Työskenneltyään jonkin aikaa stripparina Eve palasi hip hop -musiikin pariin raptähti Ma$en kannustamana. Eve levytti kappaleen "Eve the Destruction", joka ilmestyi Bulworth-elokuvan soundtrackillä vuonna 1998. Levy-yhtiö Aftermath Records oli kuitenkin taloudellisissa vaikeuksissa, ja Eve jäi ilman sopimusta omasta albumista. Eve kuitenkin duetoi raplaulaja DMX:n kanssa remix-kappaleella "Ruff Ryders Anthem", joka nousi suosituksi. Even ensimmäinen single omalta sooloalbumilta, What Ya Want, nousi välittömästi hitiksi, ja esikoisalbumi Let There Be Eve... Ruff Ryders First Lady ilmestyi 1999 debytoiden Billboardin albumilistan ykkössijalla. Seuraava albumi, vuoden 2001 Scorpion, sai hyvät arvostelut, ja sitä myytiin noin 1,5 miljoonaa kappaletta maailmanlaajuisesti. Ensimmäinen single "Who's That Girl?" korosti Even uraa raplaulajana, ja Gwen Stefanin kanssa duetoitu "Let Me Blow Your Mind" nousi suureksi hitiksi yltäen Billboard-listan sijalle 2. Kappale voitti Grammy-palkinnon parhaasta rap- duetosta. Even kolmas albumi, Eve-Olution, ilmestyi kesällä 2002, ja sen paras sijoitus Billboard-listalla oli kuudes. "Gangsta Lovin'", albumin ensimmäinen single ja duetto Alicia Keysin kanssa menestyi hyvin. Vuonna 2004 Eve vieraili Gwen Stefanin hitillä "Rich Girl", josta tuli menestys ympäri maailmaa. Billboard Hot 100 -listalla sen paras sijoitus oli seitsemäs. Samana vuonna hän ja Amerie levyttivät yhteisen duettonsa "1 Thing", josta tuli myös menestys. === Näyttelijänura === Eve on esiintynyt elokuvassa xXx Vin Dieselin kanssa ja elokuvissa Barbershop ja Barbershop 2 Ice Cuben kanssa. Muita roolisuorituksia ovat olleet Queen Latifahin kanssa näytelty The Cookout -elokuva ja The Woodsman -elokuva Kevin Baconin kanssa. Vuodesta 2003 vuoteen 2006 Eve esiintyi TV-sitcomissa Eve. Sarjaa nähtiin UPN-kanavalla. == Yksityiselämä == Eve on yhdistetty useasti Teodorín Nguema Obiangiin, joka on Päiväntasaajan Guinean diktaattorin perijä. Vuonna 2003 alastonkuva Evestä ja toisesta naisesta vuoti internetiin, mutta Eve selitti sen liittyvän entiseen työhönsä stripparina. Vuonna 2005 Even vanhempi seksivideo levisi internetissä, ja laulaja turvautui lakiin yrittäessään saada sen pois internetistä. == Diskografia == === Albumit === *Ruff Ryders First Lady (1999 - US #1 - myynti 1,7 miljoonaa kappaletta) *Scorpion (2001 - US #4 - myynti 1,5 miljoonaa kappaletta) *Eve-Olution (2002 - US #6 - myynti 0,6 miljoonaa kappaletta) *Here I Am (2009 - US) === Singlet === Albumilta Ruff Ryders First Lady: *What Ya Want (Nokion ja Dru Hillin kanssa 1999) *Gotta Man (1999 - US #26) *Love Is Blind (Faith Evansin kanssa 1999 - US #34) *Got It All (2000) Albumilta Scorpion: *Who's That Girl? (2001 - US #47, UK #6) *Let Me Blow Your Mind (Gwen Stefanin kanssa 2001 - US #2, UK #4) Albumilta Eve-Olution: *Gansta Lovin (2002 - US #2, UK #6) *Satisfaction (2003 - US #27, UK #20) Albumilta Here I Am: *Tambourine (2007) *Give It to You (2007) =====albumilta Lip Lock ===== *"Fantasy" (mukana Robin Thicke) === Yhteistyö muiden artistien kanssa === *1999: You Got Me - Eve, The Roots ja Erykah Badu - US #39 *2002: Caramel (Remix) - Eve ja City High - US #18, UK #9 *2003: Not Today - Eve ja Mary J. Blige - US #41, UK #40 *2004: Rich Girl - Eve ja Gwen Stefani - US #7, UK #4 *2005: 1 Thing - Eve ja Amerie - US #8, UK #4 *2007 Like This - Eve ja Kelly Rowland - US #30, UK #4 ==Aiheesta muualla == *Viralliset kotisivut * Eve MySpace-sivustolla * Luokka:Yhdysvaltalaiset laulajat Luokka:Grammy-palkinnon saajat Luokka:Vuonna 1978 syntyneet Luokka:Elävät henkilöt